In Dei nomine, notum sit omnibus fidelibus sanctæ Dei ecclesiæ, quod ego Girbaldus pavens diem extremæ vocationis, ne gravatus nimia mole peccaminum, sine fructu boni operis sterilis inveniar, dono atque trado Deo et sanctæ Mariæ matri ejus et apostolo Petro atque beato Benedicto Floriacensis loci, ubi ipse pater Benedictus debito quiescit honore, et ubi præesse noscitur vir venerabilis abba Richardus, una cum turba plurima monachorum ibidem Deo famulantium; hoc est in primis memetipsum cum unico filio meo Maingaudo et dono, pro anima mea vel avi mei Ildegrini et patris mei Vulgrini ac matris meæ Girburgis, omnia quæ habere visus sum in pago Eduense, Matisconense, Cabillonense, in villa quæ vocatur Cisa, mansos III cum appendiciis suis; et in villa Ciconias, mansos II; et in villa Columbaris, dimidium mansum; in villa Cerciaco et in Reniaco I; et in Scintilliaco I, et silvam quæ vocatur Cerliacus et quicquid ad ipsos mansos aspicere videtur, hæc sunt terris cultis et incultis, vineis, silvis, pratis, aquis aquarumque decursibus totum et ad integrum, servos etiam his nominibus: Girbertum cum uxore et infantibus, Aldoenum cum uxore et infantibus, Teudoenum cum uxore et infantibus, Ramberga cum infantibus, excepto uno quem nepote meo Evrardo dedi, Ermenaldo cum uxore et infantibus suis, Martinum cum matre sua, Aldrodum cum uxore et infantibus, Archembaldum cum uxore et infantibus, et in villa Vallis curtilum I cum clauso indominicato, et in villa Jumasiaco mansos duos cum appendiciis suis servum etiam, Dominicum nomine, cum uxore et filiis. Si quis vero, quod futurum esse non credimus, aliquis de hæredibus nostris vel quælibet emissa persona, contra hanc donationem venire aut eam infringere voluerit, hoc quod repetit non vendicet sed et insuper sociante fisco, cui litem intulerit auri libras C componat, et sua, ut dixi, repetitio, nullum effectum obtineat. Actum Patriciaco cœnobio. S. Girbaldi qui hanc donationem fieri rogavit et filii ejus Maingaudi. S. Lamberti comitis. S. Rotberti vicecomitis. S. Ansedei. S. Dodonis. S. Rodulfi. Data mense novembris, anno XV regnante Lothario rege. Rainoldus levita et monachus scripsit.